สรุปภาวะตลาดต่างประเทศ ประจำวันที่ 28 ธ.ค. 2564
สรุปภาวะตลาดต่างประเทศ ประจำวันที่ 28 ธ.ค. 2564
29 ธ.ค. 2564

ดัชนีดาวโจนส์ตลาดหุ้นนิวยอร์กปิดบวกเมื่อคืนนี้ (28 ธ.ค.) โดยได้แรงหนุนจากการที่นักลงทุนคลายความกังวลเกี่ยวกับผลกระทบของไวรัสโควิด-19 สายพันธุ์โอมิครอน อย่างไรก็ดี ดัชนี S&amp;P500 และดัชนี Nasdaq ปิดในแดนลบ เนื่องจากแรงขายหุ้นกลุ่มเทคโนโลยี ขณะที่หุ้นบริษัทผลิตวัคซีนร่วงลง หลังจากกระแสความกังวลเกี่ยวกับไวรัสโอมิครอนเริ่มบรรเทาลง
ดัชนีเฉลี่ยอุตสาหกรรมดาวโจนส์ปิดที่ 36,398.21 จุด เพิ่มขึ้น 95.83 จุด หรือ +0.26%, ดัชนี S&amp;P500 ปิดที่ 4,786.35 จุด ลดลง 4.84 จุด หรือ -0.10% และดัชนี Nasdaq ปิดที่ 15,781.72 จุด ลดลง 89.54 จุด หรือ -0.56%
ตลาดหุ้นยุโรปปิดบวกในวันอังคาร (28 ธ.ค.) สู่ระดับสูงสุดในรอบ 5 สัปดาห์ โดยได้แรงหนุนจากตลาดหุ้นนิวยอร์กที่ปิดสูงสุดเป็นประวัติการณ์เมื่อวันจันทร์ แม้นักลงทุนยังคงวิตกเกี่ยวกับไวรัสโควิด-19 สายพันธุ์โอมิครอน ขณะที่ฝรั่งเศสคุมเข้มมาตรการควบคุมโควิด และจำนวนผู้ติดเชื้อพุ่งขึ้นในสเปนและอังกฤษ
ดัชนี Stoxx Europe 600 ปิดที่ 488.50 จุด เพิ่มขึ้น 3.01 จุด หรือ +0.62%
ดัชนี CAC-40 ตลาดหุ้นฝรั่งเศสปิดที่ 7,181.11 จุด เพิ่มขึ้น 40.72 จุด หรือ +0.57% และดัชนี DAX ตลาดหุ้นเยอรมนีปิดที่ 15,963.70 จุด เพิ่มขึ้น 128.45 จุด หรือ +0.81% ส่วนตลาดหุ้นอังกฤษปิดทำการในวันอังคาร (28 ธ.ค.) เนื่องในวัน Boxing Day
ตลาดหุ้นอังกฤษปิดทำการวานนี้ (28 ธ.ค.) เนื่องในวัน Boxing Day
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกติต่อกันเป็นวันที่ 5 เมื่อคืนนี้ (28 ธ.ค.) หลังจากศูนย์ควบคุมโรคของสหรัฐออกคำแนะนำให้รัฐบาลร่นเวลาในการกักตัวชาวอเมริกันที่ติดเชื้อโควิด-19 แบบไม่แสดงอาการ ซึ่งข่าวดังกล่าวช่วยให้นักลงทุนคลายความกังวลเกี่ยวกับสถานการณ์การแพร่ระบาดของโควิด-19 และเชื่อมั่นว่าไวรัสโอมิครอนจะไม่ส่งผลกระทบต่อเศรษฐกิจและความต้องการใช้น้ำมัน
ทั้งนี้ สัญญาน้ำมันดิบ WTI ส่งมอบเดือนก.พ. เพิ่มขึ้น 41 เซนต์ หรือ 0.5% ปิดที่ 75.98 ดอลลาร์/บาร์เรล
ส่วนสัญญาน้ำมันดิบเบรนท์ (BRENT) ส่งมอบเดือนก.พ. เพิ่มขึ้น 34 เซนต์ หรือ  0.4% ปิดที่ 78.94 ดอลลาร์/บาร์เรล
สัญญาทองคำตลาดนิวยอร์กปิดบวกเมื่อคืนนี้ (28 ธ.ค.) โดยได้ปัจจัยบวกจากการร่วงลงของอัตราผลตอบแทนพันธบัตรสหรัฐ และจากการที่นักลงทุนเริ่มกลับเข้าซื้อทองคำในช่วงก่อนเทศกาลปีใหม่
ทั้งนี้ สัญญาทองคำตลาด COMEX (Commodity Exchange) ส่งมอบเดือนก.พ. เพิ่มขึ้น 2.1 ดอลลาร์ หรือ 0.12% ปิดที่ 1,810.9 ดอลลาร์/ออนซ์
สัญญาโลหะเงินส่งมอบเดือนมี.ค. เพิ่มขึ้น 13.2 เซนต์ หรือ 0.57% ปิดที่ 23.121 ดอลลาร์/ออนซ์
สัญญาพลาตินัมส่งมอบเดือนม.ค. เพิ่มขึ้น 8.8 ดอลลาร์ หรือ 0.91% ปิดที่ 979.8 ดอลลาร์/ออนซ์
สัญญาพัลลาเดียมส่งมอบเดือนมี.ค. พุ่งขึ้น 54.10 ดอลลาร์ หรือ 2.8% ปิดที่ 2,000.60 ดอลลาร์/ออนซ์
ดอลลาร์สหรัฐแข็งค่าเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (28 ธ.ค.) ขานรับข้อมูลเศรษฐกิจที่สดใสของสหรัฐ รวมทั้งการคาดการณ์ที่ว่าธนาคารกลางสหรัฐ (เฟด) อาจปรับขึ้นดอกเบี้ยอย่างเร็วที่สุดในเดือนมี.ค.ปีหน้า
ทั้งนี้ ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน เพิ่มขึ้น 0.12% แตะที่ 96.2028 เมื่อคืนนี้
ดอลลาร์สหรัฐแข็งค่าเมื่อเทียบกับดอลลาร์แคนาดา ที่ระดับ 1.2816 ดอลลาร์แคนาดา จากระดับ 1.2796 ดอลลาร์แคนาดา แต่ดอลลาร์อ่อนค่าเมื่อเทียบกับเงินเยน ที่ระดับ 114.81 เยน จากระดับ 114.90 เยน และอ่อนค่าเมื่อเทียบกับฟรังก์สวิส ที่ระดับ 0.9175 ฟรังก์ จากระดับ 0.9176 ฟรังก์
ยูโรอ่อนค่าลงเมื่อเทียบกับดอลลาร์สหรัฐ ที่ระดับ 1.1302 ดอลลาร์ จากระดับ 1.1325 ดอลลาร์ ขณะที่เงินปอนด์อ่อนค่าลงแตะที่ระดับ 1.3423 ดอลลาร์ จากระดับ 1.3440 ดอลลาร์ ส่วนดอลลาร์ออสเตรเลียอ่อนค่าลงสู่ระดับ 0.7229 ดอลลาร์สหรัฐ จากระดับ 0.7239 ดอลลาร์สหรัฐ